
Ehitusloa väljastamine (Kadastiku 29)

1. ASJAOLUD JA MENETLUSE KÄIK

13.04.2015 läbivaatamiseks laekus Kadastiku 29 büroohoone püstitamiseks ehitusloa taotlus koos ehitusprojektiga ning riigilõivu maksekorraldusega (linnavalitsuse dokumendiregistris  nr  1-16/3370). 
Esitatud dokumentatsiooni läbivaatamisel on avastatud, et ehitusprojekt on peaarhitektiga kooskõlastamata ning Ida–Päästekeskus ei ole seda heaks kiitnud.
Ehitusprojekti kontrollimisel on avastatud rida puuduseid, millest on 06.05.2015 kirjalikult teatatud taotlejale.
Tuleohutuse seaduse § 5 lõike 1 kohaselt kohaliku omavalitsuse üksus võib ehitusseadustikus sätestatud ehitus- või kasutusloa anda, kui Päästeamet on kooskõlastanud ehitusprojekti või kasutusloa andmise ehitise kohta, millele on õigusaktiga kehtestatud tuleohutusnõuded. 07.05.2015 Ida-Päästekeskusele on Kadastiku 29 ehitusprojekt saadetud heakskiidu saamiseks (linnavalitsuse dokumendiregistris  nr  1847).
26.05.2015 Päästeamet teatas ehitusprojekti heakskiidu andmisest keeldumisest (linnavalitsuse dokumendiregistris  nr  4993).
14.09.2015 taotleja esitas kõrvaldatud puudustega ning Päästeametiga kooskõlastatud ehitusprojekti (linnavalitsuse dokumendiregistris nr 8627). 21.09.2015 arhitektuuri ja planeerimise osakond ehitusprojektis avastas puudused korduvalt ning teatas sellest projekteerijale kirjalikult.

02.10.2015 ehitusprojekt on tagastatud kooskõlastamiseks (linnavalitsuse dokumendiregistris  nr  9339). Ehitusprojekti vastavust detailplaneeringule, projekteerimistingimustele, seadustele ning teistele õigusaktidele on kontrollinud arhitektuuri- ja planeerimise osakonna arhitekt ning 02.10.2015 kooskõlastas tingimustega (linnavalitsuse dokumendiregistris nr 9339).
Kadastiku 29 esitatud dokumentides büroohoone püstitamiseks ehitusseadustiku § 44 toodud ehitusloa väljastamisest keeldumise põhjused puuduvad. Seega Kadastiku 29 büroohoone püstitamiseks ehitusloa väljastamiseks takistusi ei ole ning ehitistele võib väljastada ehitusload. 
2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.
2.2. Ehitusseadustiku § 42 lõike 3 kohaselt pädev asutus võib sätestada ehitusloa kõrvaltingimused.
2.3. Narva linna ehitusmääruse § 24 lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.4. Haldusmenetluse seaduse § 5 kohaselt Kui haldusmenetlust reguleerivad õigusnormid muutuvad menetluse ajal, kohaldatakse menetluse alguses kehtinud õigusnorme
3. OTSUS

3.1. Väljastada ehitusluba Kadastiku 29 büroohoone püstitamiseks.
3.2. Esitada ehitusloa väljastajale Kadastiku 29 põhiprojekti ekspertiis koos ehitamise alustamise teatisega.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

